న్యూఢిల్లీ: ఉగ్రవాదుల ఎన్కౌంటర్లో తీవ్రంగా గాయపడిన సీఆర్పీఎఫ్ అధికారి చేతన్ కుమార్ ఛీటా కోలుకున్నారు. దీంతో బుధవారం ఆయనను ఢిల్లీలోని ఎయిమ్స్ ఆసుపత్రి నుంచి డిశ్చార్జ్ చేశారు. ఫిబ్రవరి నెలలో జమ్మూకశ్మీర్లోని బందిపోరా జిల్లాలో జరిగిన ఉగ్రవాదుల కాల్పుల్లో సీఆర్పీఎఫ్ కమాండెంట్ చేతన్ కుమార్ ఛీటా తీవ్రంగా గాయపడ్డారు. దీంతో ఆయనను వెంటనే ఢిల్లీలోని ఎయిమ్స్ ఆసుపత్రికి తరలించారు. చేతులతోపాటు తలలోకి బులెట్లు దూసుకెళ్ళడంతో కొన్నివారాల పాటు కోమాలో ఉన్న చేతన్ కుమార్ మెల్లగా కోలుకున్నారు.  ఆయన ఆరోగ్యం మెరుగుపడటంతో ఎయిమ్స్ వైద్యులు బుధవారం డిశ్చార్జ్ చేశారు. దీంతో భార్య ఉమాసింగ్తో కలిసి ఢిల్లీలోని నివాసానికి వచ్చిన సీఆర్పీఎఫ్ అధికారి చేతన్ కుమార్ ఛీటాకు పలువురు స్వాగతం పలికారు.
newdhilly: ugravaadula encounterlo teevramgaa gaayapadina crpf adhikari chetan kumar cheetaa kolukunnaru. deentho budhavaaram aayananu dhilleelooni aims aasupatri nunchi discharj chesaru. fibravari nelalo jammookashmeerloni bandipora jillaalo jarigina ugravaadula kaalpullo crpf commandent chetan kumar cheetaa teevramgaa gayapaddaru. deentho aayananu ventane dhilleelooni aims aasupatriki taralinchaaru. chetulatopatu talaloki buletlu doosukelladamto konnivaaraala paatu komalo unna chetan kumar mellagaa kolukunnaru.  aayana aarogyam merugupadatamto aims vaidyulu budhavaaram discharj chesaru. deentho bharya umasingto kalisi dhilleelooni nivaasaaniki vachina crpf adhikari chetan kumar cheetaaku paluvuru swaagatam palikaaru.